bakteriesvulst
Store norske leksikon,Teknologi og industri,Landbruk,Gjødsel og plantevern,Plantesykdommer
Bakteriesvulst er en sykdom på planter forårsaket av bakterien Agrobacterium tumefasciens. I Norge er angrep funnet på bringebærstengler, krysantemum, rose og frukttrær.
Symptomer og virkning Symptomer på sykdommen viser seg som svulstaktige utvekster, vanligvis på stengelen rett over jordnivå. Svulstene varierer i størrelse fra en ert til en knyttneve. Antall svulster på planten varierer også mye.Sterke angrep på røtter kan føre til dårlig rotutvikling og redusert vekst. Svake angrep er vanligvis av liten betydning. Årsaker Agrobacterium tumefasciens er en jordboende bakterie og finnes trolig i all kulturjord. For at en infeksjon skal kunne skje må bakterien ha en såkalt Ti-plasmid, og det må være et sår i plantens overflate og tilstrekkelig fuktighet og temperatur. Forekomst Det er i litteraturen beskrevet omkring 650 vertsplanter i mer enn 330 planteslekter. Sykdommen kan ramme alle tofrøbladete planter, men arter i rosefamilien ser ut til å være spesielt utsatt. Bakteriesvulst er utbredt over hele verden. Les mer i Store norske leksikon Agrobacterium Eksterne lenker Bakteriesvulst i NIBIOs plantevernleksikon